## La Ciutat de les Arts i les Ciències acull l’exhibició de bàsquet 3x3 La Jaula Movistar

*** Els aficionats i el públic de totes les edats podran gaudir gratuïtament d’este esdeveniment el pròxim 2 de juliol
* La Jaula Movistar forma part del conveni entre la Generalitat i l’ACB per a la celebració a València de la Copa del Rei de bàsquet 2026 i 2027**

La Ciutat de les Arts i les Ciències acollirà l’exhibició de bàsquet 3x3 La Jaula Movistar que se celebrarà el pròxim 2 de juliol i que oferirà diverses activitats per a tots els públics.

L’activitat, totalment gratuïta, és fruit del conveni firmat entre la Generalitat i l’ACB (Associació de Clubs de Bàsquet) per a la celebració a València de la Copa del Rei 2026 i 2027.

La làmina d’aigua al costat del Palau de les Arts Reina Sofia es convertirà en l’escenari a on els espectadors podran gaudir del millor bàsquet 3x3.

El director general d’Esport, Luis Cervera, ha assenyalat que es tracta “d’una jornada única en la qual els aficionats i aficionades al bàsquet assistiran a la màgia d’esta modalitat que cada dia guanya més adeptes”.

La pista i les graderies de La Jaula Movistar s’instal·laran sobre la làmina d’aigua al costat del Palau de les Arts Reina Sofia per a allotjar una festa de l’esport que combina el millor bàsquet 3x3 masculí i femení amb actuacions, animacions i oportunitats de participació per a tots els presents.

Finalment, Luis Cervera també ha avançat que en els pròxims mesos se celebraran més activitats relacionades amb la Copa del Rei de bàsquet en tota la Comunitat Valenciana com “la fase prèvia de la Minicopa que es disputarà a Alacant”.

Fecha: 12/06/2025